کی شوٹ (ناول)

کی شوٹ   2019ء میں سلمان رشدی کا تحریر کردہ ایک ناول ہے۔ یہ ان کا چودھواں ناول ہے، 29 اگست 2019ء کو مملکت متحدہ میں جوناتھن کیپ اور بھارت میں پینگوئن بُکس انڈیا نے شائع کیا۔ میگوئیل د سروانتس کے کلاسیکی ناول خدائی فوجدار سے متاثر کی شوٹ ایک بھارتی نژاد امریکی شخص کے گرد گھومتا ہے جو ایک مشہور ٹیلی ویژن میزبان کے تعاقب میں پورے امریکا میں سفر کر رہا ہے۔ یہ اس کا جنون بن چکا ہے۔ اور اسے کئی ناکامیاں ملتی ہیں اور بعد ازاں وہ کتاب لکھ کر شہرت حاصل کرتا ہے۔

ناول کو 2019ء کے بُکر انعام کے لیے بھی منتخب کیا گیا۔

 کہانی 
کی شوٹ کا سربرآوردہ کردار سیم ڈیوشامپ، بھارت میں پیدا ہونے والا ایک مصنف ہے جو امریکا میں قیام پزیر ہے اور کئی ناکام جاسوسی تجسس خیز کتابیں لکھ چکا ہے۔ "ایک ایسی کتاب جو کسی نے آج تک نہ لکھی" کو لکھنے کی غرض سے وہ ایک کردار "اسماعیل اِسمائل" تخلیق کرتا ہے۔ اسمائل (بمعنی مسکراہٹ) بمبئی میں پیدا ہوتا ہے، وہ ادویات کا چلتا پھرتا بیوپاری ہے۔ دل کے دورے کے بعد اس کی حقیقت پر گرفت ختم ہو جاتی ہے۔ اسے ریالٹی ٹی وی کا نشہ ہو جاتا ہے جس کے نتیجے میں اسے یقین ہو جاتا ہے کہ وہ نیویارک میں ڈیلی ٹاک شو کی میزبان سلمہ آر۔ (سابقہ بالی ووڈ اداکارہ) کے ساتھ ہوگا۔ باوجودیکہ وہ اُس سے کبھی نہیں ملا، اسے عشقیہ خطوط لکھتا ہے اور ان خطوط میں اپنا قلمی نام "کی شوٹ" (Quichotte) استعمال کرتا ہے۔ سلمہ آر سے ملنے کی جستجو میں وہ امریکا بھر کے سفر کے لیے اپنی کار شیورولے کروز میں نکلتا ہے۔ اس سفر پر اپنے ہمراہ کی شوٹ ایک خیالی بیٹے سانچو کی تخلیق کرتا ہے۔ ناول کی کہانی جیسے جیسے آگے بڑھتی جاتی ہے، کردار کی شوٹ (اسماعیل اسمائل) اور مصنف ڈیوشامپ کی زندگیاں ملنا شروع ہو جاتی ہیں۔

 حوالہ جات 

زمرہ:2010ء کی دہائی کے ناول نامکمل
زمرہ:2019ء کے برطانوی ناول
زمرہ:پینگوئن بُکس انڈیا کی کتابیں
زمرہ:جوناتھن کیپ کی کتابیں
زمرہ:رینڈم ہاؤس کی کتابیں
زمرہ:سلمان رشدی کے ناول
زمرہ:ورائے فکشن ناول
زمرہ:مصنفین کے بارے میں ناول
زمرہ:نسل پرستی کے متعلق ناول
زمرہ:بھارتی امریکی ناول
زمرہ:ویکی ڈیٹا سے مطابقت رکھنے والی مختصر تفصیل
زمرہ:مابعد جدید ناول
زمرہ:خدائی فوجدار
زمرہ:بھارتی تارکین وطن کے بارے میں فلمیں